 इक ग्रां च इक ब्रैह‌्‌मन रौह्‌न्दा हा।  ओ रोज नित कृत कारऐ पूजा पाठ करदा ते फी रुट्टी खन्दा हा।  इक दिन ओ अपने जजमानें दै घर जा करदा हा तां रस्ते बिच्च उसी इक बड़ी शैल रौंसली थां लब्बी।  ठण्डी जगह दिखिऐ ब्राह‌मन बेई आ।  कोल गै इ खूह्‌हा ब्राह‌्मना गी तरेह ही लगी दी ते अपना डोल लज्जा कन्ने बन्नियै खूआ चा पनी लगा कड्डन।  जिलै डोल खूआ चा भरियै उप्पर आया तां उन्ने दिक्खेया इक बड़ा गै छैल फुल्ल ओदे डोला बिच्च आऐदा हा।  ब्राह‌्मना ने सोचेया किन्ना शैल फुल्ल ऐ।  अज अपने ठौकरें अग्गें इऐ फुल्ल चढ़ाइयै प्रसिन्न करगे।  जिल्लै उन उसी पकड़ने लेई हत्थ अग्गें कित्तां तां फुल्ल खूआ बिच्च डिग्गी गेआ।  ब्राह‌्मना नें मुड़िऐ डोल खूआ बिच्च सुटी दित्ता।  डोल जिल्लै उप्पर आया तां उन्नै फिरी डोल बिच्च मुड़ी हत्थ अग्गें कित्ता तां फुल्ल मुड़िऐ शूआ बिच्च पेईआ।  ब्राह‌्मन पलैं पलैं डोल खूआ बिच्च सुट्टै ते फुल्ल हर बारी खूआ बिच्च पेई जा।  ब्राह‌्मना दे हत्थ नेई आवै।  ब्राह‌्मन खिञ्जी उठेदा हा।  पर, मना च निश्‍चा करि लेआ भेई फुल्ल में बी लेइयै गै जाना ऐ।  पर फुल्ल उदे हत्थ निसा लगा करदा।  इऐ किछ करदे उसी दपैहर घरोई गेई तां इक राजा शिकार खेड़दा खेड़दा उद्दर आई निकलेआ ते ब्राह‌्मन गी खूआ पर खड़ोते दे दिखिऐ आक्खन लगा पन्त जी बड़ी तरेह ऐ लग्गी दी पनी दा घुट्ट ते पिलायो तां पन्त बोलया तुस थोड़ा चिर बलगो इक फुल्ल ऐ बड़ा शैल पर मेरे हत्थ नेईं ऐ आवा दा।  मिग ए लेई देयो फी तुसें गी पानी पिलाना।  राजा थोड़ा चिर बलगिऐ बोलेया पन्त जी कनेया फुल्ल ऐ में बी दिक्खां।  तां राजे ने डोला दी रस्सी पन्त हुन्दे हत्था लेई लेई ते डोल आपूं खूआ च लटकाई दित्ता। 